CELEX: 62021CN0627
Language: mt
Date: 2021-10-11 00:00:00
Title: Kawża C-627/21: Talba għal deċiżjoni preliminari mressqa mill-Curtea de Apel Alba Iulia (ir-Rumanija) fil-11 ta’ Ottubru 2021 – S.H. vs Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov

10.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/6
            
         
      Talba għal deċiżjoni preliminari mressqa mill-Curtea de Apel Alba Iulia (ir-Rumanija) fil-11 ta’ Ottubru 2021 – S.H. vs Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov
      (Kawża C-627/21)
      (2022/C 191/08)
      Lingwa tal-kawża: ir-Rumen
      
         Qorti tar-rinviju
      
      Curtea de Apel Alba Iulia
      
         Partijiet fil-kawża prinċipali
      
      
         Rikorrent: S.H.
      
         Konvenuti: Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov
      
         Domanda preliminari
      
      Il-prinċipju ta’ newtralità fiskali fil-qasam tal-VAT (kif ukoll il-premessa 30) u l-Artikoli 16, 184, 186, 187, 188 u 192 tad-Direttiva 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1) jistgħu jiġu interpretati bħala li huma kompatibbli mal-leġiżlazzjonijiet nazzjonali dwar l-aġġustament tat-taxxa li għandha titnaqqas fil-każ ta’ investimenti (b’mod partikolari l-Artikolu 305(4)(a) tal-Legea nr. 227/2015 privind Codul fiscal (il-Liġi Nru 227/2015 dwar il-Kodiċi Fiskali), il-punt 79(14)(b) tan-Normele metodologice de aplicare a Legii nr. 227/2015 privind Codul fiscal (ir-Regoli Metodoloġiċi għall-Applikazzjoni tal-Liġi Nru 227/2015 dwar il-Kodiċi Fiskali), approvat mill-H.G. nr. 1/2016 (id-Digriet tal-Gvern Nru 1/2016), mogħtija b’applikazzjoni tad-dispożizzjonijiet tal-Artikolu 305(4)(a) tal-Kodiċi Fiskali, b’referenza għall-Artikolu 316(11)(e) tal-Liġi Nru 227/2015 dwar il-Kodiċi Fiskali) u mal-prassi tal-amministrazzjoni fiskali li taffettwa t-tnaqqis inizjali tal-VAT imħallsa għall-akkwist ta’ investimenti billi ġġiegħel lill-persuna taxxabbli taġġusta fin-negattiv il-VAT li għandha titnaqqas minħabba li l-awtorità tat-taxxa ikkanċellat ex officio r-reġistrazzjoni tagħha għal skopijiet ta’ VAT għal perijodu speċifiku peress li ma wettqitx attivitajiet ekonomiċi, sakemm l-investimenti ma jkunux is-suġġett ta’ provvista ta’ servizzi jew kunsinni ta’ oġġetti fil-perijodu bejn il-kanċellazzjoni ex officio u r-reġistrazzjoni mill-ġdid tal-persuna taxxabbli għal skopijiet ta’ VAT?
      
         (1)  ĠU 2006, L 347, p. 1, rettifika fil-ĠU 2007, L 335, p. 60.